b'\n_START_ARTICLE_\nEskortinis minininkas\n_START_PARAGRAPH_\nEskortinis minininkas (angl. escort destroyer; DDE)\xc2\xa0\xe2\x80\x93 JAV karinio j\xc5\xabr\xc5\xb3 laivyno eskadrinis minininkas, pritaikytas veikti laivyno palydose (eskortuose). Tai karo laiv\xc5\xb3 tipas JAV karo laiv\xc5\xb3 klasifikacijoje, \xc4\xafvestas po Antrojo pasaulinio karo. Kei\xc4\x8diant klasifikacijos kodus laiv\xc5\xb3 korpus\xc5\xb3 numeriai buvo palikti ankstesni._NEWLINE_1950\xc2\xa0m. kovo m\xc4\x97n. prie\xc5\xa1povandenini\xc5\xb3 mininink\xc5\xb3 (angl. ASW destroyer ar angl. Destroyer, ASW submarine killer) tipas (kodas DDK), \xc4\xafvestas po Antrojo pasaulinio karo, buvo sulietas su DDE (eskortiniais minininkais) i\xc5\xa1laikant korpus\xc5\xb3 numerius._NEWLINE_1962\xc2\xa0m. bir\xc5\xbeelio 30 d. visi JAV laivyno eskortiniai minininkai (DDE) buvo perklasifikuoti kaip eskadriniai minininkai (DD)._NEWLINE_Eskortiniai minininkai (angl. Escort Destroyers) neturi b\xc5\xabti painiojami su pigesniais, l\xc4\x97tesniais, silpniau ginkluotais minininkais eskortininkais (angl. Destroyer Escorts), Antrojo pasaulinio karo laik\xc5\xb3 laiv\xc5\xb3 tipu.'